钦定古今图书集成/明伦汇编/氏族典/第415卷 > 《廖用贤尚友录》 > 祖宽
## 钦定古今图书集成/明伦汇编/氏族典/第415卷 > 《廖用贤尚友录》 > 祖宽

按《明外史祖宽传》：“宽，辽东人，少给事祖大寿家，从军
有功，累官宁远参将。崇祯五年，叛将李九成等围莱
州，急诏发关外兵讨之。宽与靳国臣、祖大弼、张韬大
败贼兵。明年，贼平，宽以解围功进都督佥事，再叙功，
世荫外卫副千户，进副总兵。八年，命为援剿总兵官，
督关外兵讨流贼。李自成围滁州，宽军至，大破之。京”
师被兵，召入卫。录滁州功，进右都督。事定，诏赴宁远
协守。十一年，大兵入畿辅，诏宽率师援。及山东告急，
宽逗遛。明年，济南失守，褫职被逮。坐失陷藩封，弃市敢战有功，称良将。性刚使气，不为文吏所喜，卒致大
辟，莫能论救。